[{"text_idx": "#000002", "text": "Ar o\u0302l treulio fy arddegau a blynyddoedd wedi hynny yn casa\u0301u fy ngwallt cwrl naturiol, dwi wedi dysgu i gofleidio a charu fy nghwrls dros y blynyddoedd diwethaf ac mae wir wedi gwneud bywyd yn haws!"}, {"text_idx": "#000004", "text": "Bethan Wyn ydw i a dwi\u2019n rhedeg tudalen instagram @cwrls_ lle dwi\u2019n rhannu fy nhaith yn dilyn dull y ferch gyrliog (the curly girl method) gan rannu gwybodaeth a gwersi dwi wedi - ac yn parhau - i\u2019w dysgu! Dwi wedi bod yn dilyn y dull o ddifrif ers mis Awst 2019 ac mae wedi trawsnewid fy ngwallt a (heb drio sowndio\u2019n rhy cheesy!) fy mywyd. Soniaf ymhellach am y dull islaw, ond yn gyntaf, ychydig mwy am gefndir y dudalen!"}, {"text_idx": "#000007", "text": "Mae dull y ferch gyrliog (DFG) yn gyfres o arferion ar gyfer eich gwallt sy'n bennaf yn addo ehangu\u2019r cwrl naturiol. Cyhoeddwyd y dull yn 2007 gan Lorraine Massey mewn llyfr sydd bellach yn enwog; \u2018Curly Girl: The Handbook\u2019. Mae'n ddull gofal gwallt sy'n cyfnewid arferion niweidiol gyda gwallt cyrliog iach, gan ddefnyddio cynnyrch maethlon yn unig heb sylffadau a silicon. Mae llawer o bobl sydd a\u0302 gwallt tonnog yn cychwyn ar eu taith ar DFG ac yn darganfod mewn gwirionedd bod ganddyn nhw wallt cyrliog!"}, {"text_idx": "#000009", "text": "Un o\u2019r pethau cyntaf i dalu sylw iddo wrth ddechrau ar ddull y ferch gyrliog ydy\u2019r set o reolau creiddiol isod sy\u2019n cynnwys pa gynhwysion i'w hosgoi a'u cofleidio. Drwy ddilyn y rheolau yma, byddwch yn gwella ac yn annog patrwm cyrlio naturiol eich gwallt."}, {"text_idx": "#000014", "text": "NA i frwsio\u2019ch gwallt yn sych!"}, {"text_idx": "#000016", "text": "IE i grys-T cotwm neu dywel microfibre i sychu\u2019ch gwallt!"}, {"text_idx": "#000020", "text": "IE i wasgu cynnyrch i mewn i\u2019ch gwallt er mwyn annog y cwrl!"}, {"text_idx": "#000022", "text": "Cofiwch, gallwch chi sythu eich gwallt ac efallai y byddwch yn hapus ag e am ddiwrnod, ond dysgwch i ofalu am eich gwallt naturiol a byddwch yn hapus am weddill eich oes!"}]